**Tehniskā specifikācija**

Pretendents nodrošina 14 (četrpadsmit) elektronisko kases aparātu CHD 5850H (viss kopā – **EKA**) komplekso apkalpošanu Tehniskās specifikācijas 4.punktā noteiktajās pakalpojumu sniegšanas vietās uz vienu gadu (turpmāk – **Pakalpojumi**), ievērojot Ministru kabineta 2014.gada 11.februāra noteikumus Nr. 96 “Nodokļu un citu maksājumu reģistrēšanas elektronisko ierīču un iekārtu lietošanas kārtība” un Ministru kabineta 2014. gada 11.februāra noteikumus Nr. 95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām”, saskaņā ar šādām prasībām:

1. Vispārējās prasības:
   1. Pretendents ir reģistrēts Valsts ieņēmumu dienestā kā kases apkalpojošais dienests ar tiesībām veikt attiecīgo EKA modeļu apkalpošanu;
   2. Uzsākot Pakalpojumu, Pretendents veic katra EKA plombēšanu ar Valsts ieņēmumu dienesta (turpmāk tekstā – VID) izsniegtu plombu, tajā skaitā sagatavo plombēšanas protokolu un veic atbilstošos ierakstus EKA tehniskajā pasē;
   3. Tā kā Pakalpojumus sniedz saskaņā ar Ministru kabineta noteikumiem Nr. 96 “ Nodokļu un citu maksājumu reģistrēšanas elektronisko ierīču un iekārtu lietošanas kārtība” un Ministru kabineta noteikumiem Nr. 95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām”, tad, ja likumdevējs maina šos noteikumus vai citus likumus, kas būtiski var ietekmēt Pakalpojumu sniegšanas nosacījumus, tad Pretendents ir atbildīgs par šādām izrietošām izmaiņām Pakalpojumos;
   4. Pretendents apņemas sniegt Pakalpojumus un atbildēt par sekām atbilstoši spēkā esošo normatīvo aktu noteikumiem;
   5. Pretendents EKA apkalpošanas gadījumus hronoloģiskā secībā reģistrē un uzskaita apkalpošanas un izsaukumu reģistrā, norādot normatīvajos aktos nepieciešamo informāciju.
2. Prasības pieteikumu apstrādei par EKA darbības problēmām un bojājumiem:
   1. Nodrošina pieteikumu pieņemšanu un telefoniskas konsultācijas katru dienu laikā no 7:00 līdz 22:00, izmantojot tālruni vai e-pastu;
   2. Ievēro reakcijas laiku 2 (divas) stundas pieteikto problēmu vai bojājumu novēršanā, kur reakcijas laiks ir laika periods no Pasūtītāja paziņojuma saņemšanas par EKA darbības traucējumu (pa tālruni vai e-pastu) brīža, līdz Izpildītāja speciālista rīcības problēmas novēršanā uzsākšanas vai konsultācijas sniegšanas pa tālruni brīdim;
   3. Novērš pieteiktos EKA bojājumus un atjauno EKA pilnu darbību vai funkcionalitāti, ja tas neskar rezerves daļu nomaiņu, 24 (divdesmit četru) stundu laikā no Pasūtītāja paziņojuma saņemšanas par EKA darbības traucējumu (pa tālruni vai e-pastu) brīža, attālināti vai arī ne vairāk, kā 5 (piecas) reizes mēnesī ierodoties uz vietas pie Pasūtītāja, bet, gadījumā, ja bojājumu nav iespējams novērst uz vietas, tad to veic Izpildītāja servisa centrā ne ilgāk, kā 3 (trīs) darba dienu laikā (vai 10 (desmit) darba dienu laikā, ja jāgaida detaļas no ražotāja noliktavas);
   4. Sniedz konsultācijas par EKA lietošanu un Pasūtītāja darbinieku apmācību pēc pieprasījuma ne vairāk, kā kopā 4h apjomā mēnesī;
3. Organizatoriskās un tehnoloģiskās prasības:
   1. Veic EKA apsekošanu un profilaktisko apkopi EKA darbības vietās, uzsākot Pakalpojumu un vienu reizi 12 (divpadsmit) mēnešos;
   2. Veido ikdienas rezerves kopijas no katra EKA reizi diennaktī un to fiskālās kopijas uzglabā 3 (trīs) gadus no veikšanas brīža, izmantojot Pasūtītāja datortīkla pieslēgumus vai uzglabājot lokāli;
   3. Nodrošina tiešsaistes pieeju centrālajai EKA fiskālo kopiju glabātuvei web tīmekļa pārlūkā ar autorizāciju, ja Pasūtītājs ir nodrošinājis datortīkla pieslēgumu.
4. Pakalpojumu sniegšanas vietas:

|  |  |  |  |  |
| --- | --- | --- | --- | --- |
| **Nr.** | **Modelis, modifikācija, versija** | **Šasijas numurs** | **Uzstādīšanas adrese** |  |
| 1 | CHD 5850H ., 3.84.0 | 1710002866 | Vienības gatve,16, Rīga |  |
| 2 | CHD 5850H ., 3.84.0 | 1710002921 | Pērnavas iela 55A, Rīga |  |
| 3 | CHD 5850H ., 3.84.0 | 1710002880 | Katlakalna iela 10, Rīga |  |
| 4 | CHD 5850H ., 3.84.0 | 1710002864 | Višķu iela 12A, Rīga |  |
| 5 | CHD 5850H ., 3.84.0 | 1710002929 | Maskavas iela 270, Rīga |  |
| 6 | CHD 5850H ., 3.84.0 | 1710002928 | Līvciema iela 48, Rīga |  |
| 7 | CHD 5850H ., 3.84.0 | 1710002930 | Atgāzenes iela 24A, Rīga |  |
| 8 | CHD 5850H ., 3.84.0 | 1710002877 | Dzelzavas iela 105, Rīga |  |
| 9 | CHD 5850H ., 3.84.0 | 1710002897 | Kurzemes prospekts 137, Rīga |  |
| 10 | CHD 5850H ., 3.84.0 | 1710002942 | Kurzemes prospekts 110A, Rīga |  |
| 11 | CHD 5850H ., 3.84.0 | 1710002837 | Lidoņu iela 6, Rīga |  |
| 12 | CHD 5850H ., 3.84.0 | 1710002682 | Spīķeru iela 1, Rīga |  |
| 13 | CHD 5850H ., 3.84.0 | 1710002670 | Murjāņu iela 58, Rīga |  |
| 14 | CHD 5850H ., 3.84.0 | 1612002315 | Krišjāņa Valdemāra iela, Rīga |  |